ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند رام ناتھ کووند نے چھٹے انڈیا واٹر ویک-2019 کاافتتا ح کیا
نئیدہلی۔24؍ستمبر۔صدر جمہوریہ ہند جناب رام ناتھ کووند نے آج نئی دہلی کے وگیان بھون میں چھٹے انڈیا واٹر ویک 2019 کاافتتاح کیا۔ انڈیا واٹر ویک 2019 کاموضوع ہے ’’پانی کے سلسلے میں تعاون :اکیسویں صدی کے چیلنجز سے نمٹنا‘‘ ۔ آبی وسائل ، دریاکی ترقی اور گنگا کی احیاء کے محکمے  کی جانب سے اس پروگرام کااہتمام کیا جارہا ہے۔
اس موقع پر اظہار خیال کرتے ہوئے صدر جمہوریہ ہند نے کہا کہ اگر ہم کو پانی سے متعلق چیلنجوں سے بااثر طریقے سے نمٹنا ہے تو مختلف شراکت داروں کے درمیان تعاون بہت ضروری ہے۔ انہوں نے کہا کہ پانی سے متعلق مسائل بھی ہمہ رخی ہیں اور یہ پیچیدہ بھی ہیں اور صرف حکومت یا محض کسی ایک ملک کے ذریعے ہی حل نہیں کیے جاسکتے ہیں۔ انہوں نے کہا کہ ہم کو ایسے زرعی اور صنعتی طور طریقوں کی حوصلہ افزائی کرنے کی ضرورت ہے جس میں کم سے کم پانی کے استعمال کی ضرورت پڑے۔
صدر جمہوریہ نے کہاکہ زمینی پانی کے وسائل کا انتظام اور نقشہ بندی پانی کی حکمرانی کا ایک اہم پہلو بھی ہے۔ بورنگ مشینوں کے بڑے پیمانے پر استعمال سے زمینی پانی کابہت زیادہ استحصال ہوا ہے۔ ہم کو زمین سے نکلنے والے پانی کی قدر کرنی ہوگی اور اس سلسلے میں ایک ذمہ داری کا احساس پیدا کرنا ہوگا۔ انہوں نے کہا کہ ہمیں اس بات کو بھی یقینی بنانا ہے کہ ہمارا قیمتی بارش کا پانی ضائع نہ ہو۔ ہم کو اپنے موجودہ آبی ذخائر ، باندھوں ، پانی کے دیگر اداروں کا استعمال کرکے بارش کے پانی کو جمع کرنا ہوگا اور اسے محفوظ رکھنا ہوگا۔ اس کے علاوہ اپنے گھروں اور پڑوس میں پانی کا ذخیرہ کرنے کے اقدامات بھی اپنانے ہوں گے۔
صدر جمہوریہ نے کہا کہ جب ہم پانی سے متعلق مختلف مسائل سے نمٹنے کیلئے مختلف حل تلاش کرتے ہیں تو ہم کو پانی کا تحفظ کرنے کے اپنے پرانے طریقہ کار کو نہیں چھوڑنا چاہئے۔ جدید ٹیکنالوجیوں اور تکنیکی باریکیوں کے ساتھ اپنی روایتی معلومات سے ہم ایک ایسا ملک بنانے میں مددگار ثابت ہوسکتے ہیں جہا ں پانی کا تحفظ کیا جاتا ہے۔ انہوں نے تمام شراکت داروں سے اپیل کی کہ وہ تمام ریاستوں ، سرکاری اور نجی اداروں کے علاوہ عوام میں زیادہ سے زیادہ تعاون کے ساتھ پانی سے متعلق مقاصد کے حصول کے تئیں عزم کریں۔ انہوں نے کہا کہ گزشتہ پانچ سال کے عرصے میں سوچھ بھارت ابھیان میں معاشرے کے سبھی طبقوں کے عوام کے ساتھ ساتھ اُن سبھی تنظیموں نے سرگرمی سے شرکت کی ہے جنہوں نے اسے اپناذاتی مشن بنایا اور اس ذمہ داری میں اپنا ہاتھ بٹایا۔ ہم کو جل شکتی ابھیان کے تئیں اسی جذبے اور عزم کو پیش کرنا ہے۔
صدر جمہوریہ نے کہا کہ صاف گنگا کے لئے قومی مشن بہت سے پروجیکٹ عطا کرتا ہے جس کامقصد گنگا کے غیرآلودہ بہاؤ کو یقینی بنانا ہے۔ انہوں نے اس بات پر بھی زور دیا کہ گنگا اور ہمارے دیگر دریاؤں کو صاف ستھرا بنانا صرف حکومت کا مشن نہیں ہونا چاہئے۔ اس میں ہم سب کی مشترکہ کوشش بھی شامل ہونی چاہئے اور ہمارا مشترکہ وعدہ بھی ہوناچاہئے۔ جناب رام ناتھ کووند نے کہا کہ شہریوں کی حیثیت سے ہم کو اس کاز کیلئے اپنا تعاون دینا چاہئے۔ ہم نے کچھ ہی دن پہلے گنیش چترتھی اور نوراترے منایا تھا ، ہم کو اس بات کو یقینی بنانا ہے کہ دریاؤں میں بھگوان کی جن مورتیوں کو سپرد آب کیاگیا ہے وہ ماحول سے پاک ساز وسامان سے تیار ہونی چاہئیں۔ اس سے دریاؤں کو صاف ستھرا رکھنے میں مدد ملے گی اور سمندروں میں رہنے والے جانوروں یامچھلیوں اور دیگر جانداروں کی زندگی کے تحفظ کو یقینی بنایا جاسکے۔
۔۔۔۔۔۔۔۔۔
U-4314
(Visitor Counter : 66
مواصلات اور اطلاعاتی ٹیکنالوجی کی وزارت
مواصلات کے وزرا کا اجلاس ڈیجیٹل تبدیلی کو ممکن بنانے اور ٹیلی مواصلات میں جدت طرازی کی حوصلہ افزائی کے وژن کے ساتھ اختتام پذیر ہوا
نئی دہلی میں کمیونیکیشن منسٹرس کنکلیو کا انعقاد کیا گیا جس کا موضوع تھا 'سماج کی ڈیجیٹل تبدیلی کو یقینی بنانے کے لیے ٹیلی کمیونیکیشن میں جدت طرازی کو ممکن بنانا'۔ کانفرنس کے دوران ریلوے، مواصلات اور الیکٹرانکس اور انفارمیشن ٹکنالوجی کے وزیر جناب اشونی ویشنو اور آئی ٹی یو کی سکریٹری جنرل محترمہ ڈورین بوگڈن مارٹن نے کافی ٹیبل بک 'ITU@India' کی نقاب کشائی کی اور ساتھ ہی یو این وے فائنڈر نیویگیشنل موبائل ایپ کا اجراء کیا۔ اس ایپ کو سی ڈاٹ نے تیار کیا ہے تاکہ صارفین جنیوا میں اقوام متحدہ کی عمارتوں کے مختلف بلاکس اور فرشوں میں اپنا راستہ تلاش کرسکیں۔
اس تقریب میں جنوبی ایشیا کے وزرائے مواصلات اور سینئر سرکاری عہدیداروں کے علاوہ بین الاقوامی ٹیلی کمیونیکیشن یونین  کے نمائندوں نے بھی شرکت کی۔ اس گفت و شنید میں ٹیلی کمیونیکیشن کے شعبے میں ہونے والی تازہ ترین پیش رفت پر تبادلہ خیال کیا گیا، جس میں ابھرتی ہوئی ٹیکنالوجیز، ریگولیٹری مسائل اور جدت طرازی اور ترقی کو آگے بڑھانے میں حکومتوں کے کردار پر توجہ مرکوز کی گئی۔ انھوں نے ٹیلی کمیونیکیشن کے شعبے کو درپیش چیلنجز پر بھی بات کی۔
تبادلہ خیال میں براڈ بینڈ انفراسٹرکچر میں پائیدار سرمایہ کاری، تعلیم اور ڈیجیٹل مہارتوں کی ترقی کے ساتھ ساتھ ڈیجیٹل جدت طرازی کے لیے سازگار ماحول پیدا کرنے میں حکومتوں، صنعت اور معاشرے کے مابین تعاون کی اہمیت پر زور دیا گیا۔
کانفرنس کا اختتام جامع اور پائیدار ڈیجیٹل مستقبل کو فروغ دینے اور 5 جی، سائبر سیکورٹی اور سماجی اور معاشی ترقی کے لیے ڈیجیٹل ٹکنالوجیوں کے استعمال سمیت متعدد امور پر تعاون کے عزم کے ساتھ ہوا۔
جناب اشونی ویشنو نے وزیر مملکت برائے مواصلات جناب دیو سنگھ چوہان کی موجودگی میں 17 ویں انڈیا ٹیلی کام 2023 کا بھی افتتاح کیا۔ ٹیلی کام سازواشیا اور خدمات ایکسپورٹ پروموشن کونسل  ایک خصوصی بین الاقوامی کاروباری نمائش انڈیا ٹیلی کام کا انعقاد کر رہی ہے۔
اس تقریب کا بنیادی مقصد اسٹارٹ اپس، ایم ایس ایم ایز اور بھارتی ٹیلی کام اسٹیک ہولڈرز کو ممکنہ غیر ملکی خریداروں سے ملنے کے مواقع فراہم کرنا تھا۔ مزید برآں، اس موقع پر بھارتی جدت طرازوں کو بھی مبارکباد دی گئی۔ ان میں 5 جی ہیکاتھون، ایڈوانس آپٹیکل کمیونیکیشن ٹیسٹ بیڈ پروجیکٹ، 5 جی او-آر اے این پروجیکٹ اور ڈیجیٹل کمیونیکیشن انوویشن اسکوائر کے جدت طراز شامل تھے۔
اس سے قبل وزیراعظم جناب نریندر مودی نے اقوام متحدہ کے ادارے انٹرنیشنل ٹیلی کمیونیکیشن یونین  کے ایریا آفس اور انوویشن سینٹر کا افتتاح کیا۔ جناب نریندر مودی نے اسی تقریب میں حکومت کے اہم اقدامات کا بھی آغاز کیا جن میں بھارت 6 جی ویژن دستاویز کی نقاب کشائی اور 6 جی ٹیسٹ بیڈ پروجیکٹ اور 'کال بیفور یو ڈیگ' موبائل ایپ کا افتتاح شامل ہے۔
کامرس اور صنعت کی وزارتہ
مرکزی وزیر پیوش گوئل نے تاجروں کے قومی دن پر تاجر برادری سے خطاب کیا
ہر تاجر کا ملک کی ترقی میں اہم تعاون ہے:پیوش گوئل
کامرس اور صنعت ، صارفین کے امور، خوراک اور عوامی نظام تقسیم کے علاوہ ٹیکسٹائل کے مرکزی وزیر جناب پیوش گوئل نے بھارتی معیشت میں تاجروں کے تعاون کی تعریف کی ۔ انہوں نے کہا کہ تاجر ملک کی معیشت اور مالی قوت کی ریڑھ کی ہڈی ہیں۔ آج تاجروں کے قومی دن کے موقع پر تاجروں کی برادری سے ورچوئلی طور پر خطاب کرتے ہوئے انہوں نے کہا کہ تاجر برانڈ انڈیا کے سچے امبیسڈرس ہیں۔ انہوں نے تاجروں سے کہا کہ وہ ووکل فار لوکل کے لئے وزیراعظم کی واضح اپیل کو آگے بڑھائیں اور برانڈ انڈیا کے امبیسڈرس بنیں۔
جناب گوئل نے کہاکہ ہندوستان سامان اور خدمات کے لئے ایک عالمی پلیٹ فارم بن رہا ہے۔ انہوں نے تاجروں سے کہا کہ وہ کامرس اور تجارت کے تمام محاذوں پر آتم نربھر بنیں ، انہوں نے زور دیتے ہوئے کہاکہ تجارت ، سامان کا تبادلہ نہیں ہے بلکہ ثقافت کاایک تبادلہ ہے، ثقافت ، خیرسگالی اور اعتماد کابھی ایک تبادلہ ہے۔ تجارت کے لئے اہم کوالٹی اور پیداواریت ہے۔ وزیرموصوف نے کوالٹی، مصنوعات کی فروخت کو یقینی بنانے پر زور دیا تاکہ مذکورہ اہداف حاصل کئے جاسکیں۔
وزیر موصوف نے تاجروں کو یقین دلایا کہ حکومت ان کے ساتھ مکمل تعاون کرے گی۔ انہوں نے تاجروں سے کہاکہ وہ قانون میں خلاف ورزیوں کو حکومت کے نوٹس میں لائیں۔ انہوں نے کہا کہ حکومت تاجروں اور چھوٹے صنعت کاروں کا تحفظ کرنے کے تئیں عہد بستہ ہے۔ جناب گویل نے یہ بھی کہاکہ حکومت قانونی باریکیوں کو آسان بنانے کےلئے کام کررہی ہے اور ایک سنگل ونڈو آن لائن سسٹم تشکیل دے رہی ہے تاکہ تاجروں کو پریشانی نہ ہو۔ جناب گویل نے کہا کہ تاجروں سے اپیل کی کہ وہ سوروزگار، سودیشی اور سگم ویاپار کو فروغ دیں۔
جناب گویل نے کووڈ عالمی وبا کے دوران تاجروں کے رول کی تعریف کی ۔ انہوں نے کہاکہ کووڈ عالمی وبا کے گزشتہ 15-16 مہینوں کے دوران تاجروں نے خصوصا دور دراز کے علاقوں میں ملک کے کونے کونے میں لازمی سامان کی بلارکاوٹ سپلائی کو یقینی بناکر عوام کی ضرورت کو پورا کیا ہے۔ انہوں نے تاجروں سے اپیل کی کہ وہ اپنی روز مرہ کی زندگی میں کووڈ-19 کے تمام ضابطوں پر سختی سےکاربند رہیں اور ان سے کہا کہ وہ کووڈ کے دونوں ٹیکے ضرور لگوائیں۔
سائنس اور ٹیکنالوجی کی وزارت
این بی آر آئی میں کووڈ -19 ٹیسٹنگ کے لئے ایڈوانسڈ وائرالوجی لیب
نئی دہلی ،30 جون:
کورونا وائرس کے بڑھتے قہر پر قابو پانے کا ایک موثر طریقہ اس کی ٹیسٹنگ کو بڑھا کر کووڈ۔ انیس کے شکار لوگوں کی پہچان کرنا ہے۔ اس سمت میں ایک نئی پہل کے تحت کام کرتے ہوئے نیشنل بوٹینیکل ریسرچ انسٹی ٹیوٹ  ، لکھنؤ ، نے کوویڈ ۔19 کی ٹیسٹنگ کے لئے ایک "ایڈوانسڈ وائرالوجی لیب" قائم کیا ہے۔ اس لیب کو انڈین کونسل میڈیکل ریسرچ  ، ورلڈ ہیلتھ آرگنائزیشن  ، اور وزارت صحت و خاندانی بہبود کے رہنما خطوط کی بنیاد پر قائم کیا گیا ہے۔
اس وائرالوجی لیب کا افتتاح اترپردیش کے پرنسپل سکریٹری آر کے تیواری اور کنگ جارج میڈیکل یونیورسیٹی کے وائس چانسلر پروفیسر ایم ایل بی بھٹ نے کیا ہے۔ این بی آر آئی کے ڈائریکٹر پروفیسر ایس کے بارک نے بتایا کہ اس لیب کو انڈین کونسل میڈیکل ریسرچ  ، ورلڈ ہیلتھ آرگنائزیشن  ، اور وزارت صحت و خاندانی بہبود کے رہنما خطوط کے مطابق قائم کیا گیا ہے۔
کورونا وائرس سے نمٹنے کے لئے کی جا رہی کوششوں کے تحت کووڈ۔ انیس کی جانچ کے لئے لکھنئو میں شروع کیا گیا یہ سی ایس آئی آر سے متعلق تیسرا لیب ہے۔ این بی آر آئی کو کووڈ۔ انیس کے نمونے لکھنئو کی ہی کنگ جارج میڈیکل یونیورسیٹی کے ذریعہ فراہم کئے جائیں گے۔ پروفیسر بارک نے بتایا کہ کورونا وائرس وبا کو دھیان میں رکھتے ہوئے این بی آر آئی نے پلانٹ سائنس کے شعبے میں ایک اہم تحقیقی ادارہ ہونے کے ناطے اعلی افسران کی ہدایت میں ٹیسٹنگ سہولت ڈیولپ کرنے کی پہل کی ہے۔
این بی آر آئی میں قائم ٹیسٹنگ سہولت کے کوآرڈنیٹر ڈاکٹر ایس وی ساونت نے کہا کہ شروع میں سو نمونوں کے ساتھ ہی ٹیسٹنگ سہولت شروع ہو گی جسے بعد میں ضرورت کے مطابق بڑھایا جا سکتا ہے۔ این بی آر آئی بنیادی طور پر پلانٹ پر مبنی تحقیق کے لئے جانا جاتا ہے، اس لئے ادارے کی ٹیم کو اس ٹیسٹنگ سہولت کو چلانے کے لئے ماہرین کے ذریعہ کنگ جارج میڈیکل یونیورسیٹی اور سی ایس آئی آر۔ آئی آئی ٹی آر میں ٹریننگ دی گئی ہے۔
وزیراعظم کا دفتر
وزیراعظم نے رام نومی پر لوگوں کو مبارکباد دی ہے
وزیراعظم جناب نریندر مودی نےرام نومی کے موقع پر لوگوں کو مبارکباد دی اور سبھی کے لئے آسودگی، چین اور خوشحالی کی تمنا کی ہے۔
اپنے ایک ٹوئیٹ میں وزیراعظم نے کہا:
’’اہل وطن کو رام نومی کی ڈھیروں نیک خواہشات ۔ بھگوام رام کی مہربانی سےہر کسی کو زندگی میں سکھ، چین اور خوشحالی حاصل ہو۔ جے شری رام!‘‘
صحت اور خاندانی بہبود کی وزارت
بھارت نے ایک اور سنگ میل طے کیا،کووڈ کے 2 کروڑ سے زیادہ ٹیسٹ کئے گئے
ٹیسٹ کی تعداد فی 10 لاکھ 14640 تک پہنچی
ایک سنگ میل کی حیثیت رکھنے والی کامیابی حاصل کرتے ہوئے بھارت نے اب تک کووڈ۔ 19 کے 20202858 نمونوں کی جانچ کی ہے۔ یہ اقدام کووڈ ۔19 کے بندوبست کے مرکز کی رہنمائی میں ریاستی/ یو ٹی حکومتوں کے ذریعہ‘‘ زیادہ سے زیادہ جانچ، موثر پتہ لگانے، الگ تھلگ کرنے اور فوری علاج’’ کی حکمت عملی کے تحت کیا گیا ہے۔اس حکمت عملی کی پورے ملک میں موثر نفاذ کے ذریعہ ٹیسٹنگ کی صلاحیت میں اضافہ کیاگیا ہے جس سے دور دراز علاقوں تک کووڈ کی جانچ کی جارہی ہے۔
پچھلے چوبیس گھنٹے کے دوران 381027 نمونوں کی جانچ کے ساتھ ملک میں ٹیسٹ کی فی دس لاکھ کی تعداد بڑھ کر 14640 ہوگئی ہے۔ فی الحال ملک میں فی ملین ٹیسٹ کی تعداد 14640ہے۔اگرچہ ملک کی ٹی پی ایم کی شرح ٹیسٹ کے نیٹ ورک میں مسلسل اضافے کے رجحان کااظہارکرتی ہے لیکن چوبیس ریاستوں اور مرکز کے زیر انتظام علاقوں میں فی ملین ٹیسٹنگ کی تعداد قومی اوسط سے زیادہ ہے۔
ملک میں ٹیسٹنگ کے لئے لیب کا نیٹ ورک مسلسل مستحکم ہورہا ہے۔ جن کی تعداد 1348 تک پہنچ گئی ہے جس میں 914 سرکاری سیکٹر کی لیبس سے ہے جبکہ پرائیویٹ لیبس کی تعداد 434 ہے۔اس میں مندرج ذیل شامل ہیں۔
وقت پر آر ٹی۔ پی سی آر پر مبنی ٹیسٹ کی لیبس:686
ٹرو نیٹ پر مبنی ٹیسٹنگ لیبس:556
سی بی این اے اے ٹی پر مبنی ٹیسٹنگ لیبس:106
کووڈ-19 کے بارے میں تمام مصدقہ اور تازہ ترین معلومات جو تکنیکی مسائل ،رہنما خطوط اور ایڈوائزریز کے بارےمیں برابر https://www.mohfw.gov.in/ and @MoHFW_INDIA. کو دیکھتے رہئے۔
کووڈ-19 کے بارےمیں تکنیکی سوالاتtechnicalquery.covid19[at]gov[dot]in پر بھیجے جاسکتے ہیں اور دیگر سوالات ncov2019[at]gov[dot]in اور @CovidIndiaSeva . پر بھیجے جاسکتے ہیں۔
کووڈ-19 کے بارےمیں کوئی بھی سوال پوچھنے کے لیے صحت اور خاندانی فلاح وبہبود کی ہیلپ لائن نمبر +91-11-23978046 or 1075 یا 1075 ٹال فری سے رابطہ قائم کیجیے۔ کووڈ-19 کے بارے میں ریاستوں / مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf . پر فراہم ہے۔
کابینہ
کابینہ کی، ٹیکسیشن سے متعلق قوانین کے ترمیمی بل 2019 کو منظوری
نئی دہلی ،20 نومبر :وزیراعظم جناب نریندر مودی کی صدارت میں مرکزی کابینہ نے حکم امتناعی کی جگہ ٹیکسیشن سے متعلق قوانین کے ترمیمی بل 2019 کو لاگو کرنے کی تجویز کو منظوری دی۔
کارپوریٹ انکم ٹیکس کی شرح میں کمی کیے جانے کے ساتھ ساتھ  کے تحت فائنانس  قانون 2019 کو پوری دنیا میں کئی ملکوں کی طرف سے لاگو کیے جانے کے بعد ، سرمائے کو راغب کرنے، روزگار کے موقع پیدا کرنے اور معیشت کو فروغ دینے کیلئے اضافی مالی ترغیبات کی گنجائش کی ضرورت پیش آئی۔ جیسا کہ انکم ٹیکس قانون 1961  میں ترمیم کرکے یا مالی قانون میں ترمیم کرکے یہ کام کیا جاسکتا تھا اور چونکہ پارلیمنٹ کا اجلاس نہیں چل رہا تھا لہٰذا اسے ٹیکسیشن سے متعلق قوانین  امتناعی حکم 2019  ستمبر 2019 کو نافذ کرکے کیا گیا۔ آرڈی ننس کے ذریعے کی گئی ترمیمات کی خاص باتیں اس طرح ہیں۔
ترقی اور سرمایہ کاری کو فروغ دینے کی خاطر آئی ٹی قانون میں ایک نئی شق شامل کی گئی تاکہ رواں مالی سال 20-2019 سے اسے لاگو کیا جائے ، اگر کوئی کمپنی کسی ترغیب/ رعایت کادعویٰ نہیں کرتی تو کوئی موجودہ گھریلو کمپنی 22فیصد کی شرح پر ٹیکس اور 10فیصد کی شرح پر سرچارج نیز چار فیصد کی شرح پر محصول ادا کرنے کا طریقہ اختیار کرسکتی ہے۔ ان کمپنیوں کے لئے ٹیکس کی لاگو شرح 25.17 فیصد تک آتی ہے۔ ان کمپنیوں پر کم سے کم متبادل ٹیکس  بھی لاگو نہیں ہوتا۔
مصنوعات سازی میں تازہ سرمایہ کو راغب کرنے اور حکومت کے میک اِن انڈیا قدم کو فروغ دینے کیلئے آئی ٹی قانون میں ایک اور دفعہ شامل کی گئی تاکہ یکم اکتوبر 2019 کو یا اس کے بعد ایک گھریلو مصنوعات ساز کمپنی قائم کی جاسکے جو 31 مارچ 2023 تک کام شروع کردے۔ اگر یہ کمپنی کسی ترغیب یا رعایت کا دعویٰ کرتی ہے تو وہ 15فیصد کی شرح پر ٹیکس ، دس فیصد کی شرح پر سرچارج اور چار فیصد کی شرح پر محصول ادا کرنے کا طریقہ اختیار کرسکتی ہے۔ ان کمپنیوں کیلئے ٹیکس کی مؤثر شرح 17.16 فیصد تک آتی ہے انہیں ایم اے ٹی بھی ادا نہیں کرنا پڑے گا۔
جو کمپنی رعایتی ٹیکس کا طریقہ اختیار نہیں کرتی اور ٹیکس سے استثنیٰ / ترغیب حاصل کرتی ہے تو اسے ترمیم سے پہلے کی شرح پر ٹیکس کی ادائیگی کرتے رہنا ہوگی۔ البتہ یہ کمپنیاں اپنی ٹیکس سے چھوٹ / استثنیٰ کی مدت ختم ہونے کے بعد رعایتی ٹیکس طریقہ اختیار کرسکتی ہیں۔ یہ طریقہ اختیار کرنے کے بعد انہیں 22فیصد کی شرح سے ٹیکس ادا کرنا ہوگا۔ اس کے علاوہ اُن کمپنیوں کو راحت فراہم کرنے کی غرض سے جو استثنیٰ / ترغیب حاصل کرتی رہیں گی ان کے لئے ایم اے ٹی کی شرح 18.5 فیصد سے کم کرکے 15 فیصد کردی گئی ہے۔
فہرست میں شامل کمپنیوں کو راحت دینے کی خاطر مالی قانون کے ذریعے متعارف فہرست میں شامل کمپنیوں کے پچھلی تاریخوں میں خریدے گئے شیئرز پر ٹیکس لاگو نہیں ہوگا۔ اس سلسلے میں 5جولائی 2019 سے پہلے عوامی سطح پر اعلان کردیا گیا تھا۔
ارضیاتی سائنس کی وزارت
تلنگانہ ، کیرالہ ، ماہے میں الگ الگ جگہوں پر گرج چمک کے ساتھ چھینٹے، بجلی چمکنے اور ہوا کے جھکڑ چلنے کا قوی امکان ہے؛ گنگائی مغربی بنگال، انڈمان و نکوبار جزائر ، مدھیہ مہاراشٹر، مراٹھ واڑہ، رائل سیما ، جنوبی اندرونی کرناٹک، تمل ناڈو، پڈو چیری اور کرائکل میں آج الگ الگ جگہوں پر بجلی چمکنے کا امکان ہے
اترا کھنڈ ، آسام ، میگھالیہ، مدھیہ مہاراشٹر، مراٹھ واڑہ، تلنگانہ، کیرالہ اور ماہے میں 27 اپریل کو الگ الگ جگہوں پر گرج چمک کے ساتھ چھینٹے، بجلی چمکنے اور تیز ہواؤں کا قوی امکان ہے
نئی دہلی،26 اپریل ، 2021/بھارت کے محکمۂ موسمیات کے موسم کی پیش گوئی کے قومی مرکز کے مطابق :
26 اپریل  : تلنگانہ اور کیرالہ و ماہے میں الگ الگ جگہوں پر گرج چمک کے ساتھ چھینٹے ، بجلی چمکنے اور تیز ہوائیں  چلنے کا قوی امکان ہے۔ گنگائی مغربی بنگال ، انڈمان و نکوبار جزائر، مدھیہ مہاراشٹر، مراٹھ واڑہ، رائل سیما ، جنوبی اندرونی کرناٹک اور تمل ناڈو، پڈو چیری و کرائکل میں الگ الگ جگہوں پر بجلی چمکنے کا امکان ہے۔
27 اپریل  :اتراکھنڈ ، آسام و میگھالیہ ، مدھیہ مہاراشٹر ، مراٹھ واڑہ، تلنگانہ اور کیرالہ و ماہے میں گرج چمک کے ساتھ چھینٹے ، بجلی چمکنے و تیز ہواؤں  کا قومی امکان ہے۔ جموں ، کشمیر، لداخ، گلگت ، بلتستان، مظفر آباد، ہماچل پردیش، گنگائی مغربی بنگال، اڈیشہ، اروناچل پردیش، ناگالینڈ، منی پور، میزورم و تریپورہ، کونکن و گوا، ساحلی آندھرا پردیش اور ینم، رایل سیما، جنوبی اندرونی کرناٹک اور تمل ناڈو، پڈو چیری و کرائکل میں الگ الگ جگہوں پر بجلی چمکنے کا امکان ہے۔
28 اپریل  :اتراکھنڈ ، چھتیس گڑھ، ویدربھ، ذیلی ہمالیائی مغربی بنگال و سکم ، اروناچل پردیش، آسام، و میگھالیہ، مدھیہ پردیش، مراٹھ واڑہ ، تلنگانہ، اور کیرالہ و ماہے میں الگ الگ جگہوں پر گرج چمک کے ساتھ چھینٹے، بجلی چمکنے اور تیز ہوائیں چلنے کا امکان ہے۔ جموں ، کشمیر، لداخ، گلگت ، بلتستان ، مظفر آباد، ہماچل پردیش، گنگائی مغربی بنگال، اڈیشہ، ناگالینڈ، منی پور، میزورم اور تریپورہ ، کونکن ، و گوا، ساحلی آندھرا پردیش، اور ینم ، رایل سیما، ساحلی و جنوبی اندرونی کرناٹک اور تمل ناڈو، پڈو چیری، و کرائکل میں الگ الگ جگہوں پر بجلی چمکنے کا امکان ہے۔
29 اپریل  :اترا کھنڈ، ویدربھ، چھتیس گڑھ، مغربی بنگال و سکم، ڈیشہ، اروناچل پردیش ، آسام و میگھالیہ، ساحلی آندھرا پردیش، اور ینم، تلنگانہ و ماہے، میں الگ الگ جگہوں پر گرج چمک کے ساتھ چھینٹے، بجلی چمکنے اور تیز ہوائیں  چلنے کا امکان ہے۔جموں ، کشمیر ، لداخ، گلگت ، بلتستان، مظفرآباد، ہماچل پردیش ، ناگالینڈ، منی پور، میزورم و تریپورہ، رایل سیما، ساحلی و جنوبی اندرونی کرناٹک، لکشدویپ اور تمل ناڈو ، پڈوچیری و کرائکل میں الگ الگ جگہوں پر بجلی چمکنے کا امکان ہے۔
30 اپریل : اترا کھنڈ ، ویدربھ، چھتیس گڑھ ، مغربی بنگال وسکم اڈیشہ ، اروناچل پردیش، آسام و میگھالیہ ساحلی آندھرا پردیش و ینم ، تلنگانہ اور کیرالہ، و ماہے میں الگ الگ جگہوں پر گرج چمک کے ساتھ چھینٹے، بجلی چمکنے اور تیز ہوائیں  چلنے کا امکان ہے۔ جموں ، کشمیر ، لداخ، گلگت ، بلتستان، مظفرآباد، ہماچل پردیش ، ناگالینڈ، منی پور، میزورم و تریپورہ، رایل سیما، ساحلی و جنوبی اندرونی کرناٹک، لکشدویپ اور تمل ناڈو ، پڈوچیری و کرائکل میں الگ الگ جگہوں پر بجلی چمکنے کا امکان ہے۔

مخصوص جگہ سے متعلق پیش گوئی اور وارننگ کے لیے موسم ایپ ، زرعی موسم سے متعلق ہدایات کے لیے میگھ دوت ایپ اور بجلی چمکنے سے متعلق وارننگ کے لیے دامنی ایپ ڈاؤن لوڈ کریں۔ ضلعے سے متعلق وارننگ کے لیے ریاست کی ایم سی / آر ایم سی ویب سائٹ پر جائیں۔
۔۔۔
م ن ۔ اس۔ ت ح ۔
U –3977
(Visitor Counter : 112
اسٹیل کی وزارت
دھر میندر پردھان نے بھارت کی توقعات کی تکمیل کے لئے تعلیمی اداروں، صنعت اور پالیسی سازوں کے درمیان
فزوں تر مطابقت پر زور دیا
نئی دلّی، 15 دسمبر /پیٹرولیم اور فولاد کے مرکزی وزیر جناب دھر میندر پردھان نے آج انڈین انسٹی ٹیوٹ آف ٹیکنالوجی ، دلّی میں منعقدہ انڈین انسٹی ٹیوٹ آف کیمیکل انجینیرز کے 72 ویں سالانہ اجلاس کیمکون 2019  میں شرکت کی۔
اس موقع پر خطاب کرتے ہوئے جناب پردھان نے کہا کہ ”ناکامی کا خطرہ مول لئے بغیر اختراعات میں کامیابی حاصل نہیں کی جا سکتی ہے۔ ہمیں ”جمودی کیفیت“ سے باہر نکلنا چاہئیے۔ کوئی بھی معیشت اپنے سائنسی برادری کی اختراعات کی مدد کے بغیر ترقی نہیں کر سکتی۔ ہم اطلاعات و معلومات پر مبنی معیشت کی جانب گامزن ہیں۔ بھارت عالمی اختراعات کا محور ہو گا۔ عالمی معیشت کے شعبے میں بھارت میں رو نما ہوئی تبدیلی اور سر گرمی نے، بھارت کو عالمی ترقی کا محور بنا دیا ہے۔ انہوں نے مزید کہا کہ ” ہمارے پاس اپنے چیلنجوں اور مسائل کو حل کرنے کے لئے کافی دانشورانہ صلاحیت موجود ہے۔ ہمارے آئی آئی ٹی ادارے ملک کے لئے باعث فخر ہیں۔ یہ ادارے تعلیمی مہارت سازی کے علاوہ مواقع فراہم کر رہے ہیں۔“
صنعت 4.0 کا تذکرہ کرتے ہوئے وزیر موصوف نے کہا کہ ”صنعتی انقلاب 4.0 بھارت کو زبردست مواقع فراہم کر رہا ہے۔ ہمیں اپنا نا کامیوں کو تسلیم کر نا چاہئیے اور با ہمت، حوصلہ مند اختراع ساز بننا چاہئیے۔“ وزیر موصوف نے مطلع کیا کہ ”تیل اور گیس کے پبلک سیکٹر انڈر ٹیکنگ  اداروں نے اسٹارٹ اپ کی مدد کے فر 300 کروڑ روپئے کا فنڈ قائم کیا ہے۔“ انہوں نے مزید کہا کہ میں نے پی ایس یو کمپنیوں کو ملازمین کے ذریعہ اختراعات اور انٹر پری نیور شپ کی مدد کرنی چاہئیے۔
سائنسی برادری سے اپیل کرتے ہوئے انہوں نے کہا کہ ” ہم خواہشات اور توقعات سے سر شار قوم ہیں۔ ہماری سائنسی برا دری کو ہمارے نو جوانوں کی توقعات کی تکمیل کے لئے تعاون کرنا چاہئیے۔“
آئی آئی ٹی کے طلباء سے ملاقات کرتے ہوئے انہوں نے کا میابی کے روایتی نظرئیے سے آگے بڑھ کر خود اپنے بہتر مستقبل اور ملک کے لئے صنعت کار بننا چاہئیے۔ طلباء سے ملاقات پر مسرت کا اظہار کرتے ہوئے جناب پردھان نے کہا کہ ”سیکھنے کو بہت کچھ ہے، جو کہ یہ نو جوان آپ کو سکھا سکتے ہیں۔ مشکلات، مایوسی اور حوصلہ شکنی کے مقابلے میں فراوانی، توانائی اور کامیابی کی لگن سے ملک میں ذہن میں درخشاں مستقبل کی شمع روشن ہو تی ہے۔“
۔۔۔۔۔۔
U.5861
م۔ ر۔ر۔
(Visitor Counter : 46
صحت اور خاندانی بہبود کی وزارت
کووڈ-19 سے متعلق تازہ ترین صورت حال
ملک گیر ٹیکہ کاری مہم کے تحت اب تک 49.53 کروڑ افراد کو ویکسین کے ٹیکے لگائے گئے۔
ملک بھر میں کووڈ-19 سے اب تک مجموعی طور پر 3,10,15,844 مریض شفایاب ہوچکے ہیں۔
شفایابیوں کی شرح سردست 97.36 فیصد ہے۔
گزشتہ 24 گھنٹوں کے دوران 41,096 مریض شفایاب ہوچکے ہیں۔
گزشتہ 24 گھنٹوں کے دوران ہندوستان میں 44,643 نئے معاملات درج کئے گئے۔
اس وقت ہندوستان میں زیر علاج مریضوں کی مجموعی تعداد 4,14,159 ہے۔
زیرعلاج مریضوں کی تعداد کل مریضوں کے 1.30 فیصد پر مشتمل ہے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست 2.41 فیصد ہے۔
یومیہ مثبت معاملات کی شرح11 ویں دن مسلسل 3 فیصد سے کم درج ہورہی ہے جو اس وقت 2.72 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے، اب تک مجموعی طور پر 47.65 کروڑ ٹیسٹ کئے جاچکے ہیں۔
وزارت اطلاعات ونشریات
52واں انٹر نیشنل فلم فیسٹول آف انڈیا  20نومبر سے 28نومبر 2021تک گوا میں منعقدہوگا
جناب پرکاش جاوڑیکر نے 52 ویں IFFIکے لیے پوسٹر جاریا کیا
اطلاعات و نشریات کے وزیر جناب پرکاش جواڑیکر نے آج 52ویں بین الاقوامی فلم فیسٹول آف انڈیا کے لیے ضابطوں اور اسکے پوسٹر کا اجراء کیا ۔ یہ فلم فیسٹول 20نومبر سے 28 نومبر تک گوامیں منعقد ہوگا ۔
الاقوامی فلم فیسٹول آف انڈیا ایشیا کے سب سے پرانے فلم فیسٹول میں سے ایک اور ہندستان کا سب سے بڑا بین الاقوامی فلمی میلہ ہے 52 واں IFFIایڈیشن جنوری 2021میں 51 ویں ایڈیشن کی کامیابی کے مد نظر ملے جلے طریقے سے منعقد کرایا جائے گا۔ وزارت اطلاعات و نشریات حکومت ہند کے فلم فیسٹول کے ڈائرکٹریٹ اور گوا کی ریاستی سرکار اور ہندستان فلمی انڈسٹری کے اشتراک سے منعقد کیا جاتا ہے ۔
IFFIکو فلم سازی کی انجمنوں کی بین الاقوامی فیڈریشن کی منظوری حاصل ہے ۔
اس فلم فیسٹول میں ہندستان اور دنیا بھر کی بہترین فلموں کی نمائش کی جاتی ہے ۔
52 ویں فیسٹول میں مقابلہ جاتی زمرے کے لیے خواہشمند اگست 2021تک اپنی فلمیں داخل کرا سکتے ہیں۔
ہندستانی سنیما کی عظیم شخصیت جناب ستیہ جیت رائے کی صو سالہ سالگرہ کے موقع پر اس مرتبہ وزارت اطلاعات و نشریات کے ڈائرکٹریٹ آف فلمز نے IFFIمیں ایک خصوصی جامع جھلک پیش کر کے اپنی خراج عقیدت پیش کرنے کا متعلبہ کیا ہے ۔ اسکے علاوہ عظیم فلم ساز کی خدمات کے اعتراف میں ا س سال سے ستیہ جیت رائے لائف ٹائم اچیومنٹ ایوارڈ قائم کیا گیا ہے۔ جو سنیما میں بہترین کار کردگی کے لیے اس سال سے ہر سال IFFIمیں دیا جائے گا ۔
ریلوے کی وزارت
گذشتہ تین برسوں میں مال بردار نقل و حمل میں مسلسل اضافہ
ریلوے، مواصلات اور الیکٹرانکس و اطلاعاتی ٹیکنالوجی کے مرکزی وزیر جناب اشونی ویشنو نے آج راجیہ سبھا میں ایک تحریری سوال کے جواب میں بتایا کہ بھارتی ریلوے، مال ڈھلائی میں بہتری لانے کے لئے مسلسل کوشاں رہی ہے۔ مال گاڑیوں کی رفتار نیٹ ورک صلاحیت پر مبنی ہے۔ ڈیڈی کیڈٹ فریٹ کوریڈور کے فروغ سےان راستوں پرآمد و رفت کے وقت کو کم کرنے میں نمایاں ملی ہے۔
گذشتہ تین برسوں کے دوران بھارتی ریلوے کے ذریعے کل مال ڈھلائی کی تفصیل ملین ٹن  میں اس طرح ہے:
|
|
سال
|
|
2020-21
|
|
2021-22
|
|
2022-23
|
|
مجموعی لدان
|
|
1233.22
|
|
1418.27
|
|
1512.07
گذشتہ تین برسوں میں مسافر اور مال ڈھلائی سے ہوئی آمدنی ذیل میں دی گئی ہے:

|
|
سال
|
|
مسافر
|
|
مال برداری
|
|
آمدنی
|
|
گذشتہ سال کے مقابلے اضافہ
|
|
آمدنی
|
|
گذشتہ سال کے مقابلے اضافہ
|
|
2020-21
|
|
15248
|
|
-35421
|
|
117232
|
|
3744
|
|
2021-22
|
|
39214
|
|
23966
|
|
141096
|
|
23865
|
|
2022-23 Prov.
|
|
63417
|
|
24203
|
|
162263
|
|
21167
سال 21-2020 اور 22-2021 میں کووڈ-19 وبا کی وجہ سے ریلوے کی آمدنی بری طرح متاثر ہوئی۔
|
|
سال
|
|
2018-19
|
|
2019-20
|
|
2020-21
|
|
2021-22
|
|
2022-23
|
|
آپریٹنگ
|
|
97.3%
|
|
98.36%
|
|
97.45%
|
|
107.39%
|
|
98.10%
کووڈ -19 وبا کے دوران ریلوے کی آمد و رفت بری طرح متاثر ہوئی۔ حالات کے معمول پر آنے کے بعد سال 23-2022 میں آپریٹنگ کے تناسب میں 98.10 فیصد تک کی بہتری آئی ہے۔